**ELŐTERJESZTÉS**

**Tiszavasvári Város Önkormányzata Képviselő-testületének**

**2025. március 28-án**

**tartandó rendes zárt ülésére**

Az előterjesztés tárgya: **Önkormányzati képviselőre vonatkozó tájékoztatásról**

Iktatószám: TPH/1130-15/2025.

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Köblösné Szilágyi Nikoletta

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2025. március 17.

**Köblösné Szilágyi Nikoletta**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Köblösné Szilágyi Nikoletta

**ELŐTERJESZTÉS**

* **a Képviselő-testülethez –**

**Önkormányzati képviselőre vonatkozó tájékoztatásról**

**Tisztelt Képviselő-testület!**

A Nemzeti Adó- és Vámhivatal Szabolcs-Szatmár-Bereg Megyei Adó-és Vámigazgatósága tájékoztatást küldött 2025. február 10-én kelt levelében (határozat-tervezet 1. sz. melléklet) arról, hogy Balogh Sándor képviselő a köztartozásmentes adózói adatbázisból 2025. február 10. napjával törlésre került.

Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 38.§ (4) bekezdése alapján „*az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.”*

Az Mötv. tételesen állapítja meg a méltatlanság azon esetköreit, amelyek az Mötv. alapján a mandátum megszüntetését eredményezhetik, az Mötv. 38.§ (1) bekezdésének d) pontja alapján méltatlanság miatt a képviselő-testület határozatával megszünteti annak az önkormányzati képviselőnek a megbízatását, akinek az állammal, önkormányzattal szemben- a lehetséges jogorvoslati eljárások kimerítését követően- köztartozása áll fenn és azt az erről szóló értesítés kézhezvételétől számított hatvan napon belül- részletfizetés vagy fizetési halasztás esetén az ezt engedélyező határozat rendelkezéseinek megfelelően- nem rendezi.

Az adózás rendjéről szóló 2017. évi CL. törvény (továbbiakban: Art.) 260.§ alapján a köztartozásmentes adózói adatbázisba azok a képviselők kérhetik szerepeltetésüket, akik az alábbiaknak megfelelnek:

*„[Köztartozásmentes adózói adatbázis működtetése és közzététele]*

*(1) A köztartozásmentes adózói adatbázis az állami adó- és vámhatóság honlapján közzétett, az adózó nevét, elnevezését, adóazonosító számát tartalmazó nyilvántartás, amely azokat az adózókat tartalmazza, akik vagy amelyek a közzétételt megelőző hónap utolsó napján az alábbi együttes feltételeknek megfelelnek*

*a) nincs az állami adó- és vámhatóságnál nyilvántartott nettó tartozása, valamint köztartozása;*

*b)*

*c) az adózó nyilatkozata alapján az esedékes bevallási és befizetési kötelezettségének maradéktalanul eleget tesz vagy tett;*

*d) nem áll csődeljárás, végelszámolás, kényszertörlési, illetve felszámolási eljárás alatt;*

*e) csoportos általános forgalmi adóalanyiság esetén a csoportos általános forgalmi adóalanynak nincs általános forgalmi adó tartozása;*

*f) csoportos társasági adóalanyiság esetén a csoportos társasági adóalanynak nincs társasági adó tartozása;*

*g) adó megfizetésére kötelezettként lejárt esedékességű tartozása nincs.”*

Az idézett **jogszabályi rendelkezések alapján az állami adóhatóság nemcsak** abban az esetben **törli az adózót a köztartozásmentes adózói adatbázisból, amennyiben** nettó adótartozással, illetve **köztartozással rendelkezik**, **hanem egyéb esetekben is** (pl.: bevallási, kötelezettség teljesítésének elmulasztása), **ami nem eredményez méltatlanságot.**

A képviselő-testület **kizárólag abban az esetben szüntetheti meg** az Mötv. 38.§ (1) bekezdésének d) pontjában meghatározottakra figyelemmel méltatlanság miatt **a képviselő megbízatását, amennyiben köztartozása áll fent, és azt a korábban idézettek szerint 60 napon belül nem rendezi.**

Balogh Sándor képviselő adatbázisból való törlésüket követően kérelmezte újbóli felvételét az adatbázisba az adóhatóságnál, és a köztartozásmentes adózói adatbázis egyszerű lekérdezése alapján 2025. március hónapban már ismét szerepel az adatbázisban, az erről szóló igazolást a határozat-tervezet 2. számú melléklete tartalmazza.

**Balogh Sándor képviselőnek az adatbázisban szereplő igazolásából látható (2. sz. melléklet), hogy nem áll fenn köztartozása, így a jogszabály alapján méltatlansági eljárás megindításának a feltételei nem állnak fenn.**

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet elfogadni szíveskedjenek.

Tiszavasvári, 2025. március 17.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2025. (III.28.) Kt. számú**

**határozata**

**Önkormányzati képviselőre vonatkozó tájékoztatásról**


Tiszavasvári Város Önkormányzata Képviselő-testülete az „**Önkormányzati képviselőre vonatkozó tájékoztatásról”** szóló előterjesztést megtárgyalta és az alábbi határozatot hozza:

Nem indít méltatlansági eljárást tekintettel arra a tényre, hogy Balogh Sándor szerepel a köztartozásmentes adózói adatbázisban, amely igazolja, hogy köztartozása nem áll fent.

Felkéri a polgármestert, a döntésről tájékoztassa az érintett képviselőt.

**Határidő**: azonnal **Felelős**: Balázsi Csilla polgármester

**…./2025. (III.28.) Kt. sz. határozat 1. sz. melléklete**



**…./2025. (III.28.) Kt. sz. határozat 2. sz. melléklete**

